
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg

Изх.№ 61-00-632/26.11.2024 г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Процедура по чл.15 от Закона за устройство на територията за УПИ ІХ-67, кв.13, по ПУП на гр. Златоград по молба на Димитър Буков
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпило Заявление с вх.№ 94-00-3796/ 26.09.2024г. от Димитър Георгиев Буков, с искане за изменение на ПУП-ПР в кв. 13 по ПУП на гр. Златоград. 

Предложението предвижда да се променят източната и северната регулационни линии на УПИ ІХ-67, кв.13 по ПУП на гр. Златоград, като към него се присъединят поземлен имот с идентификатор 31111.31.756 по Кадастрална карта на гр. Златоград и земя общинска собственост с площ 126 кв.м., представляваща част от поземлен имот с идентификатор 31111.31.755 по Кадастрална карта на гр. Златоград, за който е отреден УПИ ХХVІ-зеленина, кв.13 по ПУП на гр. Златоград.
Димитър Георгиев Буков, съгласно нотариален акт №46, том І, рег.№ 623, дело №43 от 21.03.2011 г., е собственик на земя с площ 791 кв.м., от които 730 кв.м. са от поземлен имот с идентификатор 31111.31.301 по кадастрална карта на гр. Златоград и 61 кв.м. са от поземлен имот с идентификатор 31111.31.756 по кадастрална карта на гр. Златоград.
Поземлен имот с идентификатор 31111.31.755 по Кадастрална карта на гр. Златоград, за който е отреден УПИ ХХVІ-зеленина, кв.13 по ПУП на гр. Златоград е общинска собственост, съгласно Акт № 2237 от 30.08.2022 г. Имотът не се ползва по предназначение и естествено се приобщава към УПИ ІХ-67, кв.13 по ПУП на гр. Златоград, от където е и подходът му към улица.  Съгласно представеното предложение за изменение на ПУП –ПР, от поземлен имот с идентификатор 31111.31.755 по Кадастрална карта на гр. Златоград, остават в улична регулация, 40 кв.м. предназначени за тротоар.
Експертен съвет по устройство на територията при Община Златоград, с решение по протокол № 5/30.07.2024 г., приема така направеното предложение, след съгласуване от „Електроразпределение Юг“ ЕАД, КЕЦ Момчилград.
„Електроразпределение Юг“ ЕАД, КЕЦ Момчилград, съгласуват предложението за изменение на ПУП-ПР с писмо изх.№ 28256/24.09.2024 г.
Пазарната цена на общинския терен с площ 126 кв.м., предвиден съгласно внесеното предложение за изменение на ПУП-ПР, да се включи в границите на УПИ ІХ-67, кв.13 по ПУП, е определена от лицензиран оценител и е в размер на 2 935,00 лв. без ДДС (две хиляди деветстотин тридесет и пет лева), или 23,29 лв./кв.м. без ДДС.

Съгласно чл.15, ал.3 от Закона за устройство на територията границите на урегулиран поземлен имот могат да се променят с план за регулация само със съгласието на собствениците им изразено със заявление и предварителен договор за прехвърляне на собственост.

При положително становище за включване на общинския терен към УПИ ІХ-67, кв.13 по ПУП на гр. Златоград, съгласно представеното предложението за промяна на ПУП-ПР, предлагам следните проекти за решения:
І. РЕШЕНИЕ 

На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост,  Общински съвет Златоград 

РЕШИ:
В Годишната програма за управление и разпореждане с имотите - общинска собственост в Община Златоград през 2024 година, да бъде включена в раздел ІХ. Продажби на основание чл.15 и чл.17 от ЗУТ, точка 23. „Общински терен с площ 126 кв.м., представляваща част от поземлен имот с идентификатор 31111.31.755 по Кадастрална карта на гр.Златоград, да се присъедини към УПИ ІХ-67, кв.13 по ПУП на гр. Златоград (по Молба на Димитър Георгиев Буков)”. 

ІІ.РЕШЕНИЕ

Във връзка с изготвено предложение за промяна на ПУП-ПР в обхват УПИ ІХ-67, УПИ ХХV - зеленина и УПИ ХХVІ - зеленина, кв.13 по ПУП, се извърши проверка. 

На място се установи, че към УПИ ІХ-67, кв.13 по ПУП, естествено се приобщила земя с площ 126 кв.м., която не е зеленина и представлява част от поземлен имот с идентификатор 31111.31.755 по Кадастрална карта на гр. Златоград, на който е отреден УПИ ХХV І- зеленина, кв.13 по ПУП на гр. Златоград. Отчитайки факта, че предвиденото мероприятие по действащия ПУП на присъединяващият се общински терен не е реализирано, не представлява озеленена площ по смисъла на чл.61, ал.1 и ал.2 от ЗУТ, престанал е да има предназначение по чл.3, ал.2 от Закона за общинската собственост, както и реализираното общо градоустройствено решение в района няма да се променя, на основание чл.21, ал.1, т.8 от Закона за местното самоуправление и местната администрация, чл.6, ал.1 и ал.3 от Закона за общинската собственост и чл.62а, ал.4 от Закона за устройство на територията, Общински съвет Златоград

РЕШИ

Дава съгласие за промяна на собствеността от публична в частна общинска собственост на общински терен с площ 126 кв.м., представляващ част от поземлен имот с идентификатор 31111.31.755 по Кадастрална карта на гр.Златоград, естествено приобщаващ се към УПИ ІХ-67, кв.13 по ПУП на гр.Златоград.
ІІІ. РЕШЕНИЕ
На основание чл.15, ал.3 и ал.5 от Закона за устройство на територията, чл.36, ал.1, т.2 от Закона за общинската собственост, чл.39, ал.2, чл.42, ал.1, т.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

1. Дава предварително съгласие за изменение на Подробния устройствен план – План за регулация (ПУП-ПР) на гр. Златоград, одобрен със Заповед № РД-221/16.02.1982 г. на Председателя на ОНС Смолян за УПИ ІХ-67, УПИ ХХV-зеленина и УПИ ХХVІ-зеленина, кв.13 по ПУП на гр.Златоград. 
Променят се източната и северната регулационни линии на УПИ ІХ-67, кв.13 по ПУП, като към него се прибавя земя с площ 126 кв.м., представляваща част от поземлен имот с идентификатор 31111.31.755 по Кадастрална карта на гр. Златоград, съгласно изготвено предложение за промяна на ПУП-ПР.

Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на поземлени имоти с идентификатор 31111.31.301 и 31111.31.756 по Кадастрална карта на гр.Златоград, Димитър Георгиев Буков, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последния да придобие собствеността върху приобщената към УПИ ІХ-67, кв.13 по ПУП, земя с площ 126кв.м., представляваща част от  поземлен имот с идентификатор 31111.31.755 по Кадастрална карта на гр. Златоград, съгласно изготвено предложение за промяна на ПУП-ПР.

На основание чл.41, ал.2 от Закона за общинската собственост се определя цена, за частта от 126кв.м, присъединяваща се към УПИ ІХ-67, кв.13 по ПУП, предмет на ПУП-ПР по т.1 от настоящото решение, в размер на 2 935,00 лв. без ДДС (две хиляди деветстотин тридесет и пет лева) без ДДС.

3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с Димитър Георгиев Буков след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот с Димитър Георгиев Буков.
5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собственика на поземлени имоти с идентификатор 31111.31.301 и 31111.31.756  по Кадастрална карта на гр. Златоград, Димитър Георгиев Буков.
6. Всички разходи по изготвяне на ПУП-ПР и неговото процедиране са за сметка на собственика на поземлени имоти с идентификатор 31111.31.301 и 31111.31.756  по Кадастрална карта на гр. Златоград, Димитър Георгиев Буков.
7. Възлага на Кмета на Община Златоград изпълнението на настоящото решение.

Приложение:

1.
Заявление вх.№ 94-00-3796/ 26.09.2024г. от Димитър Георгиев Буков;

2.
Предложение за промяна на ПУП за УПИ ІХ-67, УПИ ХХV-зеленина и УПИ ХХVІ-зеленина, кв.13 по ПУП.;

3. Скица № 15-777032/30.07.2024 г. издадена от СГКК гр. Смолян;

4. Скица № 15-83135/29.01.2024 г. издадена от СГКК гр. Смолян;
5. Скица № 15-83133/29.01.2024 г. издадена от СГКК гр. Смолян;
6. Нотариален акт №46, том І, рег.№ 623, дело №43 от 21.03.2011 г.
8. АОС № 2237/30.08.2022 г.;
9. Становище от „Електроразпределение Юг“ ЕАД, КЕЦ Момчилград;

10. Протокол № 5/30.07.2024 г. от ЕСУТ при Община Златоград;

11.
Данъчна оценка;

12.
Експертна оценка.
 
С уважение,

МИРОСЛАВ ЯНЧЕВ

Кмет на Община Златоград

Изготвил:

Невена Атанасова – гл. спец. ИК и УТ
Съгласували:
Инж.Юли Хаджийски – Главен инженер
Златка Цекова - Директор Дирекция АПО, ОС и З,
той и юрисконсулт 




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

